बिना नंबरों के यूपीसी बारकोड्स को पढ़ना बारकोड में दी गई 12 डिजिट्स को इंटरप्रेट (Interpreting) करना
हालांकि बारकोड्स को ऐसे डिजाइन किया जाता है कि उन्हें स्कैनर्स (scanners) द्वारा "पढ़ा" जाये और कम्प्यूटरों से इंटरप्रेट किया जाये, मगर अभ्यास से यह संभव है कि यूपीसी बारकोड्स को देखा जाये और उसको 12-डिजिट के नंबरों में बदल दिया जाये। इसकी उपयोगिता शायद ही कभी हो, क्योंकि आम तौर पर बार्स के नीचे 12 डिजिट्स छपी होती ही हैं, मगर अपने दोस्तों और सहकर्मियों को दिखाने के लिए आप इसे एक मज़ेदार ट्रिक (trick) की तरह सीख सकते हैं। जिन बारकोड्स में गैर-यूपीसी सिस्टम या डिजिट्स में कोई अन्य नंबर इस्तेमाल होते हैं, उन्हें इस तरीके से नहीं पढ़ा जा सकता है। यूएस और कनाडा में बेची जाने वाली प्रोडक्ट्स में बारकोड्स, यूपीसी बारकोड्स होते हैं, मगर कंप्रेस (compressed) किए हुये 6-डिजिट्स के बारकोड्स से सावधान रहिए, क्योंकि इनमें अधिक जटिल और भिन्न एनकोडिंग सिस्टम का इस्तेमाल होता है। बारकोड को थोड़ी लंबी लाइनों के सेटों से तीन सेक्शनों में बंटा होना चाहिए। वर्टिकल बार्स के बॉटम में देखिये: कुछ लाइनें दूसरी लाइनों से अधिक नीचे तक गई हुई होंगी। शुरू में दो अधिक लंबी लाइनें होनी चाहिए, दो बीच में और दो अंत में। ये इसलिए होती हैं ताकि बारकोड स्कैनिंग मशीन बारकोड को पढ़ सके, और उन्हें नंबरों की तरह इंटरप्रेट न करे। मगर, तब भी इस विधि में इनका कुछ उद्देश्य है: बीच वाली लंबी लाइनों के बाईं ओर वाली बार्स को उनके दाईं ओर वाली बार्स से अलग तरीके से पढ़ा जाता हैं। इसे नीचे विस्तार से समझाया गया है। प्रत्येक वर्टिकल बार (चाहे काली हो या सफ़ेद) की चार अलग-अलग चौड़ाइयाँ हो सकती हैं। आगे से, इस विधि में, सबसे पतली से चौड़ी की ओर जाते हुये, इन्हें चौड़ाई 1, 2, 3, या 4 कहेंगे। अगर ज़रूरी समझें तो मैग्नीफ़ाइंग ग्लास (magnifying glass) का इस्तेमाल करके, लाइनों की चौड़ाई में अंतर को पहचानने की कोशिश करिए। बारकोड को पढ़ने में, लाइनों की चौड़ाई में अंतर को बता पाना सबसे कठिन काम हो सकता है। इनको वास्तविक नंबर समझने की भूल मत करिएगा, क्योंकि 1 से 4 तक के नंबर केवल बार्स की चौड़ाई को ही दिखाते हैं। सबसे बाईं ओर की अधिक लंबी बार्स से ले कर, बीच वाली अधिक लंबी बार्स के सबसे बाएँ से शुरू करिए। बाईं ओर की पहली सफ़ेद बार से शुरू करिए और काली और सफ़ेद सभी बार्स की चौड़ाई नापिए। 12-डिजिट नंबर की प्रत्येक डिजिट, जिसे आप ढूँढने की कोशिश कर रहे हैं, चार बार्स का इस्तेमाल करके एनकोड की गई हैं। प्रत्येक बार की चौड़ाई को, उन्हें बार्स के चार समूहों में बाँट कर, लिख लीजिये। जब आप अधिक लंबी केंद्रीय बार्स तक पहुंचेंगे आपके पास चार डिजिट्स में से प्रत्येक के छह समूह होंगे।  जैसे कि, अगर अधिक लंबी लाइन के बाद पहली सफ़ेद बार सबसे पतली है तब 1 लिख लीजिये। उसके बाद, अगर उसके दाईं ओर काली बार सबसे चौड़ी है, तब 4 लिख लीजिये। जब आप इसे चार बार्स (काली और सफ़ेद) के लिए लिख चुकें, अगली बार के लिए लिखने से पहले एक स्थान खाली छोड़ दीजिये। जैसे कि, जब आप "1422" लिख चुकें, तब अगली बार की चौड़ाई लिखने से पहले अपना कलम नई लाइन पर ले जाइए। बीच वाली अधिक लंबी बार्स को डिकोड (decode) मत करिएगा। उसके दाईं ओर की पहली काली बार से शुरू करके, वही तरीका अपनाइए। इस बार, चार बार्स का प्रत्येक समूह (जो कि एक डिजिट दिखाएंगे) काले-सफ़ेद-काले-सफ़ेद पैटर्न (pattern) का होगा। जब आपको चार डिजिट्स के छह अतिरिक्त समूह मिल जाएँ तब रुक जाइए, और दाईं ओर की अधिक लंबी बार्स को डिकोड मत करिए। अब जबकि आपने समझ लिया है कि कौन सी बार (अलग अलग चौड़ाई की) किस नंबर से सम्बद्ध है, इसके बाद तो आपको बस वह कोड मालूम होना चाहिए जिससे इनको 12-डिजिट नंबर के वास्तविक नंबरों में बदला जा सके। ऐसा करने के लिए नीचे दिये गए निर्देशों का पालन करिए:   3211 = 0  2221 = 1  2122 = 2  1411 = 3  1132 = 4  1231 = 5  1114 = 6  1312 = 7  1213 = 8  3112 = 9 अगर बारकोड के नीचे नंबर छपे हों, तब उनको पढ़ कर देखिये कि क्या आपने कोई ग़लती की है। "जीटीआईएन" फ़ील्ड में  12-डिजिट वाले बारकोड को टाइप करके, आप प्रोडक्ट को जीटीआईएन डेटाबेस पर भी देख सकते हैं। इससे आप कंपनी के हर उस प्रोडक्ट को खोज सकते हैं जिसे बारकोड असाइन किया गया होगा, हालांकि कभी-कभी कंपनियाँ ग़लती से अपने ऐसे बारकोड भी छाप देती हैं जो सिस्टम में शामिल नहीं किए गए होते हैं। फिर भी, अगर आपने बारकोड को सही तरह से पढ़ा है, तो अधिकतर, इस डेटाबेस  से उस प्रोडक्ट का नाम निकल आना चाहिए, जो आपके खोजे जाने वाले आइटम से मैच करेगी। कुछ अपवादों को छोड़ कर, जिनके बारे में आगे बताया गया है, यूपीसी सिस्टम में केवल उत्पादक की पहचान और किसी खास प्रोडक्ट की पहचान संख्या को एनकोड किया जाता है। इससे भी महत्वपूर्ण यह है कि यूपीसी सिस्टम में कोई अतिरिक्त जानकारी नहीं शामिल की जाती है, इसलिए बारकोड को खुद पढ़ने की कोशिश करने से कुछ मिलने वाला नहीं है। इसके स्थान पर आधिकारिक यूएस बारकोड असाइनमेंट कंपनी GTIN's जैसी मुफ़्त सेवा का इस्तेमाल करके ऑनलाइन देखिये, या upcdatabase.org को देखिये, जो कि यूज़र्स (users) द्वारा बनाया गया डेटाबेस है। "GTIN" या "Search for a product" फ़ील्ड में पूरा 12-डिजिट का बारकोड, क्रमशः, एंटर करिए।  इस चरण के ठीक नीचे कुछ अपवाद दिये गए हैं, जिनमें आप आंशिक जानकारी पा सकते हैं। जीटीआईएन (GTIN) उस डेटा सिस्टम के बारे में बताता है, जिसका हिस्सा यूपीसी है, तथा जो ग्लोबल ट्रेड आइटम नंबर (Global Trade Item Number) का संक्षिप्तीकरण है। 12-डिजिट के यूपीसी नंबर को जीटीआईएन-12, यूपीसी-ए, या यूपीसी-ई भी कहा जा सकता है। हालांकि 12-डिजिट बारकोड में मानव के पढ़ने योग्य बहुत जानकारी नहीं होती है, तब भी आप जान सकते हैं कि यह काम कैसे करता है। 12-डिजिट बारकोड की पहली 6–10 डिजिट उस कंपनी की पहचान करती हैं जो प्रोडक्ट को बनाती या बेचती है (कोई भी कंपनी बारकोड शामिल करने का निर्णय ले सकती है)। मांगने पर, इस कोड को एक गैर-लाभकारी संस्था जीएस1 द्वारा, असाइन किया जाता है तथा बेचा जाता है। अंतिम को छोड़ कर, बाकी बची हुई डिजिट्स, प्रत्येक प्रोडक्ट के विवरण को देने के लिए बनाई जाती हैं।  उदाहरण के लिए, किसी कंपनी को कोड 123456 असाइन किया जा सकता है। तब वह प्रत्येक उत्पाद के लिए अलग-अलग बना कर 123456 से शुरू होने वाला कोई भी 12-डिजिट का बार कोड प्रिंट कर सकता है। किसी एक ही कंपनी के दो बारकोडों का मिलान करके देखिये कि क्या आप जान सकते हैं कि कंपनी का कोड क्या है। अंतिम डिजिट का उद्देश्य इसी सेक्शन में बाद में बताया गया है। ड्रग्स, फ़ार्मास्युटिकल प्रोडक्ट्स तथा कभी-कभार ब्यूटी प्रोडक्ट्स के भी, बारकोड्स 3 से शुरू होते हैं। अगली 10 डिजिट्स सामान्यतः यूएस नेशनल ड्रग कोड नंबर होते हैं। ड्रग कोड को बारकोड में बदलने की प्रक्रिया कुछ संदेह पैदा कर सकती है, इसलिए आप हमेशा उसका मिलान ड्रग कोड लिस्टिंग से नहीं कर पाएंगे।  उसकी जगह, ड्रग कोड को ऑनलाइन एनडीसी लुकअप पर देखिये।  इस प्रकार का 12-डिजिट नंबर कभी-कभी यूपीएन या यूनिवर्सल प्रोडक्ट नंबर भी कहलाता है।  हालांकि ड्रग कोड हमेशा 10 डिजिट के ही होते हैं मगर उनके बीच में हाइफ़ेन (hyphen) (या स्पेसेज़) भी हो सकती हैं, जो कि बारकोड पर नहीं दिखाई जाती हैं। जैसे कि, 12345—678—90 और 1234—567—890 भिन्न ड्रग कोड्स हैं, मगर इन दोनों में से केवल कोई एक ही नंबरों की उस श्रंखला को बारकोड की तरह इस्तेमाल कर सकता है। अंतिम डिजिट को "चेक डिजिट" कहते हैं, और वह एक गणित के सूत्र के अनुसार, पहली ग्यारह डिजिट्स को लिखने के बाद अपने आप निकल आती है। इसका उद्देश्य छपाई में होने वाली ग़लतियों को पकड़ना है। हालांकि जाली बारकोड्स होते हैं, जिनको उन कंपनियों द्वारा बना लिया जाता है जो ये नहीं समझतीं कि उसके लिए उन्हें आवेदन करने की ज़रूरत होती है, और असली चेक डिजिट लगाना भी आसान होता है, इसलिए यह जाली बारकोड्स पहचानने का कोई विश्वसनीय तरीका नहीं है। (इसकी जगह पर उसके लिए, आधिकारिक डेटा बेस में देखिये। अगर आपको उत्सुकता है या आपको गणित में मज़ा आता है, तब आप बारकोड को जीटीआईएन-12 चेक डिजिट कैलकुलेटर में एंटर करिए, या नीचे दिये गए चेकिंग सूत्र से स्वयं करिए:  ऑड (odd) स्थानों की सभी डिजिट्स को जोड़ लीजिये (पहली, तीसरी, पाँचवीं, सातवीं, नौवीं और ग्यारहवीं डिजिट)। परिणाम को 3 से गुणा करिए। इसको ईवेन (even) स्थानों की डिजिट्स के योग से जोड़ दीजिये (दूसरी, चौथी, छठी, आठवीं और दसवीं) – चेक डिजिट को इसमें मत जोड़िएगा। अपने उत्तर में से अंतिम डिजिट, अर्थात इकाई के स्थान वाले नंबर के अलावा, बाकी सब कुछ "काट दीजिये"। अगर वह नंबर 0 है, तब वही चेक डिजिट है। अगर वह नंबर कोई और डिजिट है, तब उसे 10 में से घटा दीजिये, और जो परिणाम आयेगा वही चेक डिजिट होगी। जैसे कि मान लीजिये आपका उत्तर आया 8, तब आप गणना करेंगे 10-8=2. यही उत्तर आपके बारकोड की 12वीं डिजिट के बराबर होना चाहिए।
इस विधि को समझिए: अधिक लंबी लाइनों के तीन सेटों को खोजिए: बार्स की चार चौड़ाइयों को पहचानिए: बाईं ओर वाली लाइनों की चौड़ाई को लिख लीजिये: वैसा ही दाईं ओर के लिए भी करिए, मगर वहाँ काली बार से शुरुआत करिएगा: बार्स की चौड़ाई को वास्तविक नंबरों में डिकोड करिए: अपने परिणाम को जाँचिए: अधिकांश 12-डिजिट बारकोड्स के लिए बारकोड को ऑनलाइन देखिये: बारकोड के बेसिक (basic) समझिए: सीखिए कि अगर बारकोड की पहली डिजिट 3 है तब उसे कैसे इंटरप्रेट (interpret) किया जाये: अंतिम डिजिट के बारे में जानिए:
https://www.wikihow.com/Read-12-Digit-UPC-Barcodes https://www.wikihow.com/Read-12-Digit-UPC-Barcodes
Reading UPC Barcodes without the Numbers Interpreting the 12 Printed Digits on a Barcode